text: [{"text_idx": "#000003", "text": "Filannoo pirezidaantummaa Tarkiin walqabatee facaatiin odeeffannoo sobaa daran dabaluun isaa himame"}, {"text_idx": "#000004", "text": "Filannoo pirezidaantummaa Tarkiin walqabatee facaatiin odeeffannoo sobaa dhiibbaa olaanaa geesisaa jiraachuu miidiyaaleen gabaasaa jiru. Suuraaleen sobaa, poostariiwwan gulaalaman, Diipfeek fi Chipfeek, viidiyoowwan saal-qunnamtii sobaa fi kkf mul\u2019achuun isaanii gabaafameera. Dhaabbatni biyya Tarkii hojii odeeffannoo qulqulleessuu hojjetu Tayit (Teyit) jedhamuun beekamu odeeffannoowwan sobaa bal\u2019inaan mul\u2019achuu isaanii kan hime yemmuu ta\u2019u gochichi garee hunda biraa mul\u2019achuu isaas beeksiseera. Dhaaba siyaasaa morkataa bakka bu\u2019uun filannoo pirezidaantummaaf dorgomaa kan jiran Kamaal Kilidaaroglu, gochaa odeeffannoo sobaa dhugummaan isaanii hin mirkanoofne omishuufi facaasuun Raashiyaa kan himatan yemmuu ta\u2019u paartii biyya bulchaa jiru bakka bu\u2019uun dorgomaa kan jiran Erdogaan immoo morkataan isaanii raayyaa odeeffannoo sobaa tamsaasuu gurmeessaniiru jechuun komataniiru."}, {"text_idx": "#000006", "text": "Dhaabbatni Meta adabbii maallaqaa Gamtaa Aurooppaan irra kaayame mormuun oliyyannoo akka dhiyeeffatu yookiin dhimmicha gara mana murtiitti akka geessu beeksise. Dhaabbatni to\u2019annoo odeeffannoo dhuunfaa Gamtaa Awurooppaa, abbaa miidiyaalee hawaasaa Feesbuukii, Inistaagiraam fi Whatsapp kan ta\u2019e Metan odeeffannoo dhuunfaa namootaa qaama biraaf dabarsee kenneera jechuu isaatin Meta irratti adabbiin Doolaara biliyoona 1.3 murtaa\u2019uunsaa ni yaadatama."}, {"text_idx": "#000008", "text": "\u2013 Ergaa Wiixataa keenyaan waa\u2019ee odeeffannoowwan sobaa tekinoloojii hubannoo namtolchee fayyadamuun hojjetaman ilaalchisee Tigriffaan odeeffannoo dhiyeessineerra:"}, {"text_idx": "#000010", "text": "\u2013 Viidiyoowwan hubannoo itti fayyadama miidiyaa cimsanis qoodnerra:"}, {"text_idx": "#000012", "text": "\u12c8\u1245\u1273\u12ca \u1218\u1228\u1303\u12ce\u127d\u1295 \u1240\u1325\u1273 \u1260\u12a2\u121c\u120d\u12ce \u1208\u121b\u130d\u1298\u1275 \u12ed\u1218\u12dd\u1308\u1261"}, {"text_idx": "#000013", "text": "\u12eb\u1240\u1228\u1261\u1275\u1295 \u12e8\u130d\u120d \u1218\u1228\u1303 \u1260\u130d\u120b\u12ca \u1218\u1218\u122a\u12eb\u127d\u1295 \u1218\u1220\u1228\u1275 \u12a5\u1295\u1320\u1265\u1243\u1208\u1295::"}, {"text_idx": "#000018", "text": "Dandeettii itti fayyadama miidiyaa fi gahee tamsa\u2019ina odeeffannoo sobaa ittisuu keessatti qabu"}]